open-index/open-wikipedia-markdown huggingface dataset:
Μοναστήρι Τσουλέβι

Το **Μοναστήρι Τσουλέβι** του Αγίου Γεωργίου () είναι Γεωργιανή Ορθόδοξη μοναστική εκκλησία που βρίσκεται στο μχάρε Σάμτσχε-Τζαβαχέτι στα νοτιοδυτικά της Γεωργίας.Το μοναστήρι Τσουλέβι βρίσκεται στην αριστερή όχθη του ποταμού Κβαμπλιάνι, κοντά στην πόλη Αντιγένι στην ιστορική επαρχία Σάμτσχε. Η μονή είναι επίσης γνωστή ως Τσουλέ (ჭულე) και Τσουλέμπι (ჭულები). Ήδη από τον 11ο αιώνα ο χώρος φιλοξενούσε μια μοναστική κοινότητα, αλλά ήταν στα τέλη του 14ου αιώνα που κατασκευάστηκε το σημερινό οικοδόμημα για ένα σημαντικό θρησκευτικό και πολιτιστικό κέντρο στη νότια Γεωργία. Μια επιγραφή στη μεσαιωνική γραφή ασομτραβούλι αποκαλύπτει ότι οι αγιογραφίες στο εσωτερικό του Τσουλέβι είναι έργο του καλλιτέχνη Άρσεν από το 1381. Στις τοιχογραφίες περιλαμβάνονται, μεταξύ άλλων, οι προσωπογραφίες του τοπικού πριγκιπικού Οίκου των Ζακέλι που ήταν χορηγοί της μονής. 

Το μοναστήρι Τσουλέβι έχει ορισμένα κοινά χαρακτηριστικά με τις κοντινές και σύγχρονές του εκκλησίες Ζάρζμα και Σαπάρα, όπως το όλο τυπικό επίμηκες σχέδιο, τον εσωτερικό χώρο σε ορθογώνιο σχήμα χωρίς προεξέχοντα τμήματα, έναν θόλο που στηρίζεται πάνω στους τοίχους της Αγίας Τράπεζας και δύο σταυροειδείς κολώνες. 

Μετά την κατάκτηση της περιοχής από τους Οθωμανούς, το μοναστήρι Τσουλέβι παράκμασε και μέχρι το 1595 είχε εγκαταλειφθεί εντελώς. Οι ντόπιοι, όσο ήταν ακόμα χριστιανοί τότε, διέσωσαν τις καμπάνες και άλλα αντικείμενα της εκκλησίας θάβοντάς τα στο παρακείμενο δάσος. Οι καμπάνες ανακαλύφθηκαν τυχαία κατά τη δεκαετία του '80 και δωρίστηκαν στο τοπικό μουσείο του Αχαλτσίχε, αλλά τελικά επιστράφηκαν στο μοναστήρι όταν αποκαταστάθηκε από την Γεωργιανή Ορθόδοξη Εκκλησία τον Οκτώβριο του 1999. 

Το 1935-36 μια ομάδα Ρώσων αρχιτεκτόνων προσπάθησε, ανεπιτυχώς, να επισκευάσει την εκκλησία και πολλές αρχιτεκτονικές λεπτομέρειες χάθηκαν κατά τη διαδικασία. Τις δεκαετίες 1970 και 1980 έγινα άλλη μια προσπάθεια αποκατάστασης αλλά διακόπηκε. Μόνο το 2003 ξεκίνησαν συστηματικές εργασίες ανακατασκευής και από τότε το μοναστήρι έχει επισκευαστεί σε μεγάλο βαθμό. 
## Πηγές
*ქსე, ტ. 11, გვ. 407, თბ., 1987
* ბერიძე ვ., სამცხის ხუროთმოძღვრული ძეგლები, თბ., 1970 
* კუტალაძე გ., მაისურაძე ო., ჭულე, თბ., 2008

## Αναφορές


Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κατηγορία:Μοναστήρια στην Ευρώπη
Αλκαθάβα της Αλμερίας

**Αλκαθάβα της Αλμερίας** είναι ένα οχυρωμένο συγκρότημα στην Αλμερία της νότιας Ισπανίας. Η λέξη *Αλκαθάβα*, που προέρχεται από την αραβική λέξη (القصبة; αλ-κασμπάχ), σημαίνει έναν τύπο οχύρωσης εντός μιας πόλης.

## Ιστορία
Το 955 η Αλμερία κέρδισε τον τίτλο «μεδίνα» ("πόλη") από τον Χαλίφη της Κόρδοβας, Αμπντ αλ-Ραχμάν Γ΄. Η κατασκευή της αμυντικής ακρόπολης, που βρίσκεται στο βόρειο τομέα της πόλης, ξεκίνησε εκείνη την περίοδο. Η Αλκαθάβα, με τα τείχη, τους πύργους, τις πλατείες, τα σπίτια και το τζαμί της, επρόκειτο να γίνει και η έδρα της τοπικής κυβέρνησης, με σκοπό τον έλεγχο τόσο της πόλης όσο και της γύρω παράκτιας περιοχής.

Το συγκρότημα διευρύνθηκε υπό τον Χαλίφη Αλ-Μανσούρ και, αργότερα, υπό τον Αλ-Τζαϊράν, πρώτο βασιλιά της ανεξάρτητης Ταϊφά της Αλμερίας (1012-1028).

Η ίδρυση της Αλκαθάβας είχε ως στόχο να προστατεύσει τη μεγαλύτερη πόλη εκείνης της περιόδου, Πετσίνα.

Η πλειοψηφία των αντικειμένων ενός αρχαιολογικού χώρου που ανακαλύφθηκαν στην Αλκαθάβα φυλάσσονται στο Μουσείο της Αλμερίας, αν και ορισμένα από αυτά φυλάσσονται στο Μουσείο της Αλκαθάβας.

## Περιγραφή

Η πρώτη σειρά των τειχών είναι ένα ευρύ περίβλημα που αντιστοιχεί στην πρώτη μουσουλμανική στρατιωτική εγκατάσταση, που χρησιμοποιήθηκε ως καταφύγιο για τον πληθυσμό σε περιπτώσεις πολιορκίας. Για τον λόγο αυτό εφοδιάστηκε με ένα μεγάλο πηγάδι.

Το πρώτο περίβλημα διαχωρίζεται από το δεύτερο από το αποκαλούμενο «Muro de la Vela» (*Τείχος του Κεριού*), το οποίο πήρε το όνομά του από μια καμπάνα που προειδοποιούσε τον πληθυσμό σε περίπτωση γεγονότων, όπως κατά την άφιξη ενός πλοίου στο λιμάνι, όταν υπήρχε κίνδυνος, πυρκαγιές κλπ. Αυτός το τείχος χτίστηκε από τον βασιλιά Κάρολο Γ΄ της Ισπανίας.

Στο δεύτερο περίβλημα ήταν η κατοικία των διοικητών, των στρατιωτών τους και των υπηρετών τους. Περιλάμβανε, επίσης, το τζαμί, τα λουτρά, τα πηγάδια, τις σκηνές κλπ.

Το τρίτο περίβλημα, το οποίο βρισκόταν περισσότερο εξωτερικά, είναι επίσης το πιο σύγχρονο στο συγκρότημα. Μετά τη Χριστιανική επανάκτηση της Αλμερίας, οι Καθολικοί μονάρχες Ισαβέλλα Α΄ της Καστίλλης και Φερδινάνδος Β΄ της Αραγωνίας έχτισαν ένα κάστρο που στον πιο ανυψωμένο τομέα της πόλης, ικανό να αντισταθεί στη νέου τύπου πυρίτιδα του πυροβολικού.

## Εικόνες

File:Almeria Zinnen der Alcazaba (fcm).jpg|Επάλξεις των τειχών. 
File:Alcazaba Almería 007.JPG|Άποψη των τειχών με αμυντικό πύργο.
File:Wall of the Alcazaba of Almeria.jpg|Τείχος της Αλκαθάβας.
File:Gatehouse-courtyard at Alcazaba of Almeria.jpg|Εσωτερική αυλή.
File:BinnentuinAlcazaba.JPG|Οι κήποι.


## Παραπομπές


Κατηγορία:Αλμερία
Κατάλογος νοσοκομείων της Κύπρου

Αυτός είναι ένας κατάλογος νοσοκομείων της Κύπρου:


Κατηγορία:Κατάλογοι που αφορούν την Κύπρο
Κυπριακή Ομοσπονδία Ερασιτεχνικού Αθλητισμού Στίβου

Η **Κυπριακή Ομοσπονδία Αθλητισμού Στίβου** (**ΚΟΕΑΣ**) είναι η ομοσπονδία κλασσικού αθλητισμού της Κύπρου.

## Ιστορικό
Στα τέλη του 19ου αιώνα ξεκίνησε η ίδρυση των γυμναστικών συλλόγων της Κύπρου (ΓΣΟ, ΓΣΠ, ΓΣΖ, ΓΣΕ, ΓΣΚ, ΓΣΠρ). Την εποχή αυτή η Κύπρος δεν ήταν ανεξάρτητο κράτος, αλλά ήταν υπό βρετανική κυριαρχία. Το 1897 ιδρύθηκε στην Ελλάδα ο Σύνδεσμος Ελληνικών Γυμναστικών Αθλητικών Σωματείων (ΣΕΓΑΣ) με τους ΓΣΟ και ΓΣΠ να συμμετέχουν στο ιδρυτικό συνέδριο. Από τότε οι γυμναστικοί σύλλογοι της Κύπρου ήταν μέλη του ΣΕΓΑΣ. Το 1947 οι γυμναστικοί σύλλογοι, σε συνεργασία με τον ΣΕΓΑΣ, δημιούργησαν την Τοπική Επιτροπή ΣΕΓΑΣ Κύπρου.

Παρόλο που το 1960 η Κύπρος ανακηρύχθηκε ανεξάρτητο κράτος, οι γυμναστικοί σύλλογοι της χώρας συνέχισαν να είναι μέλη του ΣΕΓΑΣ. Μέχρι το 1983 οι Κύπριοι αθλητές στίβου εκπροσωπούσαν την Ελλάδα σε όσους αγώνες έπαιρνε μέρος (Ολυμπιακούς, Βαλκανικούς, Ευρωπαϊκούς, Μεσογειακούς κ.ά). Αξιοσημείωτο είναι το γεγονός ότι στους Ολυμπιακούς Αγώνες του 1980, που παρόλο που η Κύπρος είχε δική της ομάδα, οι αθλητές στίβου αγωνίστηκαν υπό την ελληνική σημαία αφού οι γυμναστικοί σύλλογοι της χώρας ανήκαν στον ΣΕΓΑΣ.

Το 1983, λόγω του κινδύνου εγγραφής ανεξάρτητης ομοσπονδίας στίβου από την τουρκοκυπριακή διοίκηση της βόρειας Κύπρου, η Τοπική Επιτροπή ΣΕΓΑΣ Κύπρου αποφάσισε να καταθέσει αίτηση στη Διεθνή Ένωση Ομοσπονδιών Κλασικού Αθλητισμού (ΙΑΑΦ) για δημιουργία ανεξάρτητης ομοσπονδίας με την επωνυμία **Κυπριακή Ομοσπονδία Ερασιτεχνικού Αθλητισμού Στίβου** (ΚΟΕΑΣ). Η ανεξαρτητοποίηση του κυπριακού στίβου από τον ελλαδικό έγινε το 1984 μετά από την επίσημη αναγνώριση της ΚΟΕΑΣ ως μέλος της ΙΑΑΦ κατά τη διάρκεια των Ολυμπιακών Αγώνων του Λος Άντζελες.

## Μέλη
Τα ιδρυτικά μέλη της ΚΟΕΑΣ ήταν οι έξι γυμναστικοί σύλλογοι της Κύπρου, ένας από κάθε επαρχία της Κύπρου. Οι γυμναστικοί αυτοί σύλλογοι παραμένουν τα μοναδικά μέλη της ΚΟΕΑΣ. Αυτοί είναι:

* Γυμναστικός Σύλλογος «Τα Ολύμπια» (1892)
* Γυμναστικός Σύλλογος «Τα Παγκύπρια» (1894)
* Γυμναστικός Σύλλογος «Ο Ζήνων» (1896)
* Γυμναστικός Σύλλογος «Ευαγόρας» (1903)
* Γυμναστικός Σύλλογος «Πράξανδρος» (1919)
* Γυμναστικός Σύλλογος «Κινύρας» (1932)

## Διεθνής και εγχώρια προσχώρηση
Η ΚΟΕΑΣ είναι μέλος:
* της Διεθνούς Ένωση Ομοσπονδιών Κλασικού Αθλητισμού (ΙΑΑΦ)
* της Ευρωπαϊκής Αθλητικής Ομοσπονδίας (EAA)
* της Κυπριακή Ολυμπιακή Επιτροπή (ΚΟΕ)

## Παραπομπές

## Εξωτερικοί σύνδεσμοι
* Επίσημη ιστοσελίδα του οργανισμού

Κατηγορία:Αθλητικές Οργανώσεις και Ομοσπονδίες Κύπρου
Financial Mirror

Η ***Financial Mirror*** είναι εβδομαδιαία επιχειρηματική εφημερίδα στην Κύπρο. Το κύριο μέρος της εφημερίδας δημοσιεύεται στα αγγλικά, αλλά υπάρχει ένα συμπλήρωμα στην ελληνική (ονομάζεται *Xρήμα και Αγορά*). Ιδρύθηκε το 1993 και εκδίδεται από τη Λευκωσία. 

Η εφημερίδα ισχυρίζεται ότι έχει τη δημοφιλέστερη ιστοσελίδα στην Κύπρο.

## Παραπομπές


Κατηγορία:Οικονομικές εφημερίδες και περιοδικά
Κατηγορία:Εφημερίδες με τόπο έκδοσης την Κύπρο
Κατηγορία:Εφημερίδες στην αγγλική γλώσσα
Μάχη (κυπριακή εφημερίδα)

Η ***Μάχη*** είναι ελληνόγλωσση Κυπριακή καθημερινή εφημερίδα η οποία έχει στενή σύνδεση με ριζοσπαστικές δεξιές και εθνικιστικές ιδέες. Ιδρύθηκε το 1960 από τον δημοσιογράφο και πρώην αγωνιστή της ΕΟΚΑ Νίκο Σαμψών, ως η φωνή του "Προοδευτικού Μετώπου" που είχε ιδρύσει ο ίδιος, ενός εθνικιστικού κόμματος.

Ιστορικά έχει εκφράσει ισχυρή υποστήριξη στην ιδέα της Ένωσις, ζητώντας την πλήρη ένωση της Κύπρου με την πατρίδα Ελλάδα με ισχυρό αντι-αποικιοκρατικό, αντι-μαρξιστικό και αντι-τουρκικό προσανατολισμό. Κατά τη διάρκεια της διαμάχης Γρίβα-Μακαρίου, η οποία κυριαρχούσε στη κυπριακή πολιτική σκηνή στις αρχές της δεκαετίας του 1970, η εφημερίδα υποστήριξε πλήρως τον Γεώργιο Γρίβα και την ΕΟΚΑ Β΄ κατά του Αρχιεπισκόπου Μακαρίου Γ΄, ο οποίος κατείχε την προεδρία της Κύπρου. Ο Μακάριος θεωρούταν ως φιλοκομμουνιστής από την ελληνική στρατιωτική χούντα του 1967-1974.

Τα γεγονότα του 1974 οδήγησαν στην τουρκική εισβολή στην Κύπρο. Οι οπαδοί του Σαμψών απομονώθηκαν και η εφημερίδα έχασε μεγάλο μέρος των αναγνωστών της.

Στα τέλη της δεκαετίας του 1990 η εφημερίδα μετρίασε τις απόψεις της, υποστηρίζοντας τον Γλαύκο Κληρίδη και το Δημοκρατικό Συναγερμό. Τώρα ανήκει στον Σωτήρη Σαμψών, βουλευτή και γιο του Νίκου Σαμψών.

Αν και δεν εγκατέλειψε τις εθνικιστικές απόψεις της, σήμερα η εφημερίδα αντικατοπτρίζει τις απόψεις των αντιφρονούντων του Δημοκρατικού Συναγερμού που ήταν αντίθετοι με το Σχέδιο Ανάν, εναντίον της κομματικής συναίνεσης.

Επίσης, αντιτίθεται σθεναρά στην είσοδο της Τουρκίας στην Ευρωπαϊκή Ένωση. Υποστηρίζει την πλήρη αποχώρηση των τουρκικών ενόπλων δυνάμεων από τα κατεχόμενα, είτε μέσω διπλωματίας ή μέσω στρατιωτικής δράσης.

## Εξωτερικοί σύνδεσμοι
*Επίσημη ιστοσελίδα της εφημερίδας

Κατηγορία:Εφημερίδες με τόπο έκδοσης την Κύπρο
Κατηγορία:Εφημερίδες στην ελληνική γλώσσα
Ατλαντίς (εφημερίδα)

Η ***Ατλαντίς*** ήταν η πρώτη επιτυχημένη ημερήσια εφημερίδα στην ελληνική γλώσσα η οποία εκδιδόταν στις Ηνωμένες Πολιτείες Αμερικής. Ιδρύθηκε το 1894 από τον Σόλωνα Τ. Βλαστό και τον Δημήτριο Τ. Βλαστό, απογόνους της ελληνικής οικογένειας ευγενών Βλαστού. Η εφημερίδα εκδιδόταν από την οικογένεια Βλαστού μέχρις ότου έβαλε λουκέτο το 1973. Εκδιδόταν στη Νέα Υόρκη και είχε εθνική κυκλοφορία και επιρροή. Η *Ατλαντίς* υπεστήριξε τη βασιλόφρονα παράταξη στην ελληνική πολιτική σκηνή μέχρι τα μέσα της δεκαετίας του 1960. Η εφημερίδα εξέδιδε διάφορες ειδήσεις, όπως πληροφορίες περί πολιτογράφησης, ανακούφισης από το πόλεμο, ελληνοαμερικανικά επιχειρηματικά και νέα για την ελληνική θρησκευτική ενότητα.
## Παραπομπές


Ατλαντις
Χάγια Μπιντ αλ-Χουσεΐν

Η **Πριγκίπισσα Χάγια μπιντ Χουσεΐν** (, γεννηθείσα στις 3 Μαΐου 1974) είναι η κόρη του Βασιλιά Χουσεΐν της Ιορδανίας με την τρίτη σύζυγό του, Βασίλισσα Αλία, και ετεροθαλής αδελφή του Βασιλιά Αμπντάλα Β΄. Παντρεύτηκε τον ηγεμόνα του Εμιράτου του Ντουμπάι, Σεΐχη Μοχάμεντ μπιν Ρασίντ αλ Μακτούμ, το 2004. Ήταν η έκτη γυναίκα του αλ Μακτούμ. Είναι γνωστή διεθνώς ως **Πριγκίπισσα Χάγια της Ιορδανίας**. 

Απόφοιτη του Πανεπιστημίου της Οξφόρδης στην Αγγλία, είναι καταξιωμένη ιππέας, συμμετέχοντας στους Ολυμπιακούς 2000 με την ομάδα της Ιορδανίας στο Σίδνεϊ. Έχει υπηρετήσει ως πρόεδρος της Διεθνούς Ομοσπονδίας Ιππασίας. Επιπλέον, συμμετέχει σε διάφορες φιλανθρωπικές δραστηριότητες.

Το 2019, η πριγκίπισσα Χάγια έφυγε από τα ΗΑΕ, ζητώντας άσυλο αρχικά στη Γερμανία και στη συνέχεια στο Ηνωμένο Βασίλειο. Το Βρετανικό υπουργείο Εξωτερικών αναφέρει τη προβολή της διαφωνίας ως ιδιωτική διαφορά.

## Παραπομπές


## Εξωτερικοί σύνδεσμοι
* 

Κατηγορία:Μέλη Διεθνούς Ολυμπιακής Επιτροπής
Κατηγορία:Ιορδανοί ευγενείς
Κόκα

**Κόκα** αποκαλείται οποιοδήποτε από τα τέσσερα καλλιεργούμενα φυτά της οικογένειας ερυθροξυλοειδή, που είναι ιθαγενή της δυτικής Νότια Αμερική.

Το φυτό καλλιεργείται σε αρκετές χώρες, συγκεκριμένα στη βορειοδυτική Αργεντινή, τη Βολιβία, την Κολομβία, το Εκουαδόρ και το Περού, ακόμη και σε περιοχές όπου η καλλιέργεια του είναι παράνομη.

Υπάρχουν αναφορές ότι το φυτό καλλιεργείται και στο νότιο Μεξικό, ενώ είναι και εναλλακτική λύση για το λαθρεμπόριο προϊόντων κοκαΐνης. Επίσης, το φυτό κόκα έχει ρόλο σε πολλούς παραδοσιακούς πολιτισμούς των Άνδεων, καθώς και στη Σιέρα Νεβάδα ντε Σάντα Μάρτα. 

Η κόκα είναι γνωστή σε όλο τον κόσμο για το ψυχοδραστικό αλκαλοειδές της, την κοκαΐνη. Η περιεκτικότητα των φύλλων της κόκας σε αυτό είναι σχετικά χαμηλή, περίπου 0,25% έως 0.77%. Η κόκα χρησιμοποιείται ως διεγερτικό, π.χ. καφές, ως πηγή ενέργειας ή και τα δύο. Η Κόκα-Κόλα χρησιμοποιούσε φύλλο κόκας στα προϊόντα από το 1885 μέχρι και το 1903. Η εξαγωγή κοκαΐνης από την κόκα απαιτεί τη χρήση αρκετών διαλυτών και μια χημική διαδικασία που είναι γνωστή ως εξαγωγή βασισμένη στο οξύ, η οποία μπορεί να εξάγει εύκολα τα αλκαλοειδή από το φυτό. 

## Παραπομπές


## Εξωτερικοί σύνδεσμοι
* 

Κοκα
Κοκα
Κυπριακός Σύνδεσμος Αυτοκινήτου

Ο **Κυπριακός Σύνδεσμος Αυτοκινήτου** (ΚΣΑ) () είναι μη κερδοσκοπικός οργανισμός, ο οποίος διοικείται από εκλεγμένο συμβούλιο. Ιδρύθηκε το 1933 και έχει σκοπό να προσφέρει βοήθεια σε αυτοκινητιστές στην Κύπρο και στο εξωτερικό και γενικότερα να προωθήσει τα συμφέροντα των ιδιοκτητών αυτοκινήτων. Ο ΚΣΑ είναι μέλος της Διεθνούς Ομοσπονδίας Αυτοκινήτου και της Διεθνούς Συμμαχίας Τουρισμού.

Ο ΚΣΑ είναι επίσης υπεύθυνος για τη διοργάνωση του ετησίου Ράλι Κύπρου, του Ράλι Τροόδου (μέρος του ράλι Μέσης Ανατολής) και του Κυπριακού Πρωταθλήματος Ράλι, καθώς και του Ιστορικού Ράλι Κύπρου.

## Παραπομπές

Κατηγορία:Αθλητικές Οργανώσεις και Ομοσπονδίες Κύπρου
Κατηγορία:Μηχανοκίνητος αθλητισμός
Πέτρος Φωκάς

Ο **Πέτρος Φωκάς** (γεν. ανάμεσα 925 - 930 / θαν. 977) ήταν ευνούχος Βυζαντινός στρατηγός. Πατέρας του ήταν ο Λέων Φωκάς ο Νεότερος και η μητέρα του άγνωστη ενώ ήταν ανιψιός του αυτοκράτορα Νικηφόρου Β' Φωκά και μακρινός συγγενής του αυτοκράτορα Ιωάννη Α' Τσιμισκή. Είχε άλλα τέσσερα αδέλφια, τον πατρίκιο Νικηφόρο Φωκά, την Σοφία Φώκαινα, τον Βάρδα Φωκά τον νεότερο, και τον Μανουήλ Φωκά.

## Η κατάκτηση της Αντιοχείας

Το 969 ενώ η Αντιόχεια βρισκόταν υπό αραβική κυριαρχία, ο αυτοκράτορας Νικηφόρος Β' Φωκάς και ο στρατηγός Μιχαήλ Βούρτζης πολιορκούσαν την πόλη για πολλές μέρες μέχρι τη στιγμή που κατέφθασε ο Πέτρος Φωκάς με τα στρατεύματά του και άλωσε την πόλη.

## Ρωσο-Βυζαντινοί Πόλεμοι

Ο Πέτρος Φωκάς υπήρξε σημαντικός στρατηγός τόσο στη Μάχη της Αρκαδιούπολης (970) όσο και γενικά στον Ρωσο-Βυζαντινό Πόλεμο. Μαζί με τον αυτοκράτορα Ιωάννη Α' Τσιμισκή και τον Βάρδα Σκληρό, μπήκαν στην Αρκαδιούπολη και μετά άλωσαν τη Μεγάλη Πρεσλάβα (σημ. Βέλικι Πρέσλαβ) και το Δορύστολο (σημ. Σιλίστρα της Βουλγαρίας).

## Πρώτα χρόνια του Βασιλείου Β' και θάνατος στη Μάχη των Ραγεών

Ο Πέτρος Φωκάς στάθηκε, από τα πρώτα χρόνια της βασιλείας του Βασιλείου Β' του Βουλγαροκτόνου, στο πλευρό του νεαρού βασιλιά και αντιστάθηκε στον αποστάτη και επαναστάτη Βάρδα Σκληρό. Κέρδισε και έχασε πολλές μάχες ενώ στη Μάχη των Ραγεών σκοτώθηκε μαζί με τους περισσότερους Βυζαντινούς στρατηγούς της μάχης. Ο Πέτρος Φωκάς σκοτώθηκε με ένα ξίφος να διαπερνά και να τον αποκεφαλίζει την ώρα της μάχης.

## Πηγές

• Γκιστάβ Σλουμπερζέ, *Αυτοκράτωρ Νικηφόρος Φωκάς και η Βυζαντινή Εποποιία,* Α,Β τόμος, εκδ. Βεργίνα

• Γκιστάβ Σλουμπερζέ, *Αυτοκράτωρ Ιωάννης Τσιμισκής και η Βυζαντινή εποποιία,* Α,Β τόμος, εκδ. Βεργίνα

• Γκιστάβ Σλουμπερζέ, *Η Βυζαντινή Εποποιία: Βασίλειος Β' ο Βουλγαροκτόνος*, Α,Β τόμος, εκδ. Δημιουργία

Κατηγορία:Βυζαντινοί του 10ου αιώνα
Κατηγορία:Οικογένεια Φωκάδων
Κατηγορία:Βυζαντινοί νεκροί σε μάχη
Κατηγορία:Βυζαντινοί στρατηγοί
Κατηγορία:Δομέστικοι των Σχολών
Κατηγορία:Βυζαντινοί Στρατοπεδάρχες
Κατηγορία:Βυζαντινοί Μικρασιάτες
Lil Uzi Vert

Ο **Σάιμιρ Γούντς** (; γεννημένος στις 31 Ιουλίου 1995), γνωστός επαγγελματικά ως **Lil Uzi Vert**, είναι Αμερικανός ράπερ και τραγουδιστής. 

Γεννήθηκε και μεγάλωσε στη Φιλαδέλφεια και κέρδισε την αρχική του αναγνώριση μετά την κυκλοφορία του πρώτου του mixtape *Luv Is Rage* (2015) το οποίο και του εξασφάλισε συμβόλαιο με την Atlantic Records.  Στη συνέχεια, το 2016, προσέλκυσε προσοχή μετά την κυκλοφορία του πρώτου του single " Money Longer " το οποίο και έφτασε στις πρώτες θέσεις του ''Billboard'' Hot 100 και αργότερα έγινε διπλά πλατινένιο. 

Το τραγούδι θα λειτουργούσε ως lead single για το επόμενο του mixtape *Lil Uzi Vert vs. the World* (2016) το οποίο και έΚικ
ανε το ντεμπούτο του στο νούμερο 37 του Billboard 200. Το άλμπουμ περιείχε επίσης το τραγούδι "You Was Right", το οποίο και έφτασε στην 40η θέση στο Hot 100. Μετά την δημιουργία δύο επιπλέον mixtapes το 2016 και 2017, το ένα εκ των οποίων ήταν σε συνεργασία με τον Gucci Mane, ο Lil Uzi Vert συνεργάστηκε με το συγκρότημα Migos στο τραγούδι "Bad and Boujee". Το 2017 δημιούργησε και το τραγούδι "XO Tour Llif3" , το οποίο και θεωρείται από τις μεγαλύτερες επιτυχίες του. 

Το "XO Tour Llif3" λειτούργησε ως lead single στο πρώτο άλμπουμ του *Luv Is Rage 2* (2017), το οποίο έκανε το ντεμπούτο του στο νούμερο ένα στο *Billboard* 200 και πιστοποιήθηκε πλατινένιο. Το άλμπουμ περιείχε επίσης τα singles " The Way Life Goes " και " Sauce It Up ". Το δεύτερο studio άλμπουμ του Lil Uzi Vert, *Eternal Atake*, κυκλοφορησε τον Μαρτιο του 2020, μετα απο αναμονη 2 περιπου χρονων και μια σειρα εντασεων με την πρωην του δισκογραφικη.Μια εβδομαδα αργοτερα κυκλοφορησε την deluxe εκδοση του οπου ουσιαστικα ηταν το sequel του *Lil Uzi Vert vs. the World, Lil Uzi Vert vs. the World 2.*

## Μουσικό στυλ

Το στυλ του Lil Uzi Vert συγκρίθηκε με τη ροκ μουσική  καθώς και με το emo rap. Έχει επίσης περιγραφεί ως lo-fi rapper  και συγκρίθηκε με τον ράπερ Lil Wayne .  

### Επιρροές
Έχει δηλώσει πως η μουσική του Marilyn Manson αποτέλεσε "τη μεγαλύτερη έμπνευσή του".  Είναι επίσης οπαδός της μπάντας Paramore και συγκεκριμένα της Hayley Williams.  Σε συνέντευξή του στο Complex, ο Lil Uzi ανέφερε πως επιρροές αποτέλεσαν και οι: ASAP Rocky, Pharrell Williams, Kanye West, Young Thug, Wiz Khalifa, Lil Wayne και Ying Yang Twins. 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ράπερ
Αγορανόμος

Ο ***αγορανόμος*** (ἁγορανόμος) ήταν αξιωματούχος της Αθήνας: Οι αγορανόμοι ήταν δέκα και διατηρούσαν την τάξη και ειρήνη στις αγορές. Έλυναν διαφορές, εξέταζαν την ποιότητα των αντικειμένων που εκτίθονταν προς πώληση, έλεγχαν μέτρα και σταθμά, συνέλεγαν τα λιμενικά τέλη και εφάρμοζαν τους κανονισμούς αποστολών. Ο αγορανόμος είχε σχεδόν την ίδια λειτουργία με τον κουρούλε εντίλε των αρχαίων Ρωμαίων. Μαζί με τους Μετρονόμους ήταν οι δύο αξιωματούχοι της Αθήνας που έλεγχαν την εύρυθμη λειτουργία του εμπορικού τμήματος της Αγοράς.

Η λέξη αποτελείται από το *ἁγορά* και *νέμειν*. Ο Αριστοτέλης διακρίνει δύο είδη δικαστών, τους αγορανόμους και τους αστυνόμους. 

## Παραπομπές

* 
Κατηγορία:Αθηναϊκά πολιτειακά αξιώματα
Θησεία

Τα **Θησεία** (αρχαία ελληνικά: Θησεῖα) ήταν αρχαία ελληνική γιορτή. Η εορτή λάμβανε χώρα στην αρχαία Αθήνα προς τιμήν του Θησέα.

## Παραπομπές


Κατηγορία:Αρχαίες αθηναϊκές εορτές
Αττικό τάλαντο

[μικρογραφία|300εσ|Αθηναϊκή αργυρή δραχμή, 454-404 π.Χ., 4,25 γραμ. 13 χλστ. Εμπρός όψη: Κεφάλι Αθηνάς με περικεφαλαία. Πίσω: γλαύκα, κλαδί ελιάς, ΑΘΕ[ΝΑΙΩΝ], όλα σε έγκοιλο τετράγωνο. Το σύνηθες βάρος της δραχμής ήταν 4,30 γραμ., έτσι ένα τάλαντο, που ήταν ίσο με 6.000 [Δραχμή|δραχμές, είχε βάρος 25,8 κιλά αργύρου.]]

Το **αττικό τάλαντο** (τάλαντο του αθηναϊκού προτύπου), επίσης γνωστό ως **Αθηναϊκό τάλαντο** ή **ελληνικό τάλαντο** (τάλαντον), είναι αρχαία μονάδα μέτρησης μάζας ίση με σχεδόν 26 χιλιόγραμμα, καθώς και μονάδα μέτρησης με αξία ίση με αυτό το ποσό καθαρού αργύρου. Το 2017, με βάση την αξία 547 δολάρια ανά κιλό, το αργυρό τάλαντο αξίζει 14.113 δολάρια. Ήταν ισοδύναμο με 60 μνες, 6.000 δραχμές ή 36.000 οβολούς.

Κατά τη διάρκεια του Πελοποννησιακού Πολέμου, 200 κωπηλάτες μιας τριήρης πληρώνονταν συνολικά με ένα τάλαντο κάθε μήνα, καθώς πληρωνόταν μια δραχμή ο κάθε κωπηλάτης την ημέρα. Σύμφωνα με αναφορές μισθών για το 377 π.Χ., ένα τάλαντο άξιζε εννέα χρόνια εξειδικευμένης εργασίας. Αυτό αντιστοιχεί σε 2340 ημέρες εργασίας ή 111 γραμμάρια αργύρου ανά εργαζόμενο κάθε εργάσιμη ημέρα. Το 2004, ο μισθός ενός σύγχρονου ξυλουργού ήταν περίπου 25.060 δολάρια ετησίως ή 226.000 δολάρια για εννέα χρόνια εργασίας.

Το 1800, ο τεχνίτης ενός κτιρίου στην αστική Ευρώπη λάμβανε ημερήσιο μισθό 11.9 γραμμαρίων ασημιού την ημέρα, ή περίπου 0.49 δολάρια την μέρα. Βάσει του πληθωρισμού, αυτό αντιστοιχεί σε περίπου 6 δολάρια σε χρήματα του 2007. Αν υποθέσουμε ότι ένας ευρωπαίος εργάτης στο 1800 ήταν τόσο παραγωγικός όσο ένας στην αρχαία Ελλάδα, η αγοραστική δύναμη του τάλαντου στην αρχαιότητα ήταν περίπου ίση με 20.000 δολάρια στις αρχές του 21ου αιώνα. Η αληθοφάνεια αυτού του υπολογισμού επιβεβαιώνεται από το γεγονός ότι ένα τάλαντο ασημιού άξιζε 1.081 δολάρια το 1800, ισοδύναμο με 13.000 δολάρια με βάση τη προσαρμογή για το πληθωρισμό. Η κατά προσσέγγιση τα 12.000 Euro (4.089.000 σύγχρονες ελληνικές δραχμές).  

## Παραπομπές

Κατηγορία:Ελληνικές μονάδες μέτρησης
Κατηγορία:Οικονομία της αρχαίας Ελλάδας
Κατηγορία:Αρχαία Αθήνα
Κατηγορία:Νομίσματα της Αρχαίας Ελλάδας
Συμμετοχή των Μπαχαμών στους Θερινούς Ολυμπιακούς Αγώνες 2016

Οι **[[Μπαχάμες]]** συμμετείχαν στους '''Θερινούς Ολυμπιακούς Αγώνες 2016''' από τις 5 έως τις 21 Αυγούστου 2016. Αυτή ήταν η δέκατη έκτη συμμετοχή της χώρας σε Θερινούς Ολυμπιακούς Αγώνες.

Οι Μπαχάμες κέρδισαν δύο μετάλλια, ένα χρυσό και ένα χάλκινο, και τα δύο στον στίβο. Το χρυσό κατέκτησε η Σόνι Μίλερ, που με τη "βουτιά" της στον τερματισμό άρπαξε τον τίτλο των 400 μέτρων από την Αμερικανίδα Άλισον Φίλιξ. Το χάλκινο το κατέκτησε η ομάδα των Μπαχαμών στη σκυταλοδρομία 4x400 μέτρων.

## Παραπομπές

Μπαχάμες
Κατηγορία:Αθλητισμός στις Μπαχάμες
Αγορά των Κομπεταλιαστών

Η **Αγορά των Κομπεταλιαστών** είναι μια από τις κύριες αγορές της Δήλου. Η αγορά χρονολογείται από το τελευταίο τέταρτο του 2ου αιώνα π.Χ. Η αγορά γειτνιάζει άμεσα με το Ιερό Λιμάνι. Στο κέντρο της αγοράς βρίσκονται οι βάσεις της πλατείας και το μαρμάρινο μνημείο. Το μαρμάρινο μνημείο είναι αφιερωμένο στον Ερμή. Γύρω από αυτά τα δύο μνημεία, υπάρχουν πολλά μνημεία που έχουν ανεγερθεί από εμπόρους, καπετάνιους και τραπεζίτες. Στο βόρειο τμήμα της αγοράς αυτής, υπάρχει η Στοά του Φιλίππου και ο Ιωνικός ναός αφιερωμένος στον Ερμή. Στο ανατολικό και νότιο μέρος της αγοράς, βρίσκονται τα ερείπια καταστημάτων από την χρυσή εποχή του κέντρου του Ελληνικού εμπορίου.

## Εξωτερικοί σύνδεσμοι
* 

Κατηγορία:Αρχαιολογικοί τόποι στις Κυκλάδες
Κατηγορία:Κτίρια και κατασκευές στη Δήλο
Αργυροκοπείο

Το **Αργυροκοπείο** () ήταν το νομισματοκοπείο στην αρχαία Ελλάδα. 

Στο αργυροκοπείο κοβόταν κυρίως ασήμι. 

Στην Αθήνα φαίνεται να βρίσκεται δίπλα σε ένα παρεκκλήσι (ηρώο) ενός ήρωα με το όνομα Στεφανηφόρος, όπου φυλάσσονταν τα τυποποιημένα βάρη των νομισμάτων. 

Κατά παρόμοιο τρόπο, τα τυποποιημένα βάρη φυλάσσονται στο Ναό της Ήρας Μονέτα στο Ρωμαϊκό Φόρουμ.

## Παραπομπές

Κατηγορία:Οικονομία της αρχαίας Ελλάδας
Κατηγορία:Αρχαία Αθήνα
Δήμος Τσάλκας

μικρογραφία|Επαρχία Τσάλκας (χάρτης)
Η **Τσάλκα** (, *Ćalḱis Municiṕaliťeťi*) είναι επαρχία της Γεωργίας, στην περιφέρεια Κβέμο Κάρτλι. Η κύρια πόλη είναι η Τσάλκα.

Σύμφωνα με τη γεωργιανή απογραφή του 2002, ο δήμος είχε πληθυσμό 20.888 κατοίκων.

Ο δήμος έχει έκταση 1.051 τ.χλμ.

## Δείτε επίσης

* Δήμοι της Γεωργίας

## Εξωτερικοί σύνδεσμοι

* Επαρχίες της Γεωργίας, Statoids.com

Κατηγορία:Πόλεις της Γεωργίας
Μακεδονία (χορός)

Ο **Μακεδονία** (**Μακεδονικός Χορός**) είναι μια μορφή του χορού χασάπικου. Ο χορός έχει εξελιχθεί με την πάροδο των ετών στο πατριωτικό τραγούδι Μακεδονία ξακουστή, ο ανεπίσημος ύμνος στην ελληνική περιφέρεια της Μακεδονίας.

## Δείτε επίσης
* Ελληνικοί χοροί
* Σουλεϊμάν Αγά (χορός)

Κατηγορία:Ελληνικοί χοροί
Κατηγορία:Μακεδονία (ελληνικό διαμέρισμα)
Κατηγορία:Μουσική στην Ελλάδα
Τσάλκα (αποσαφήνιση)

Ο όρος **Τσάλκα** μπορεί να αναφέρεται σε:

* Τσάλκα, πόλη της Γεωργίας.
* Δήμος Τσάλκας, δήμος της περιφέρειας Κβέμο Κάρτλι στη Γεωργία.
Ο Νικολός

Ο **Νικολός** είναι είδος ελληνικού λαϊκού χορού. Ο χορός κατάγεται από την περιοχή της Σιάτιστας, στην περιφέρεια Δυτικής Μακεδονίας στην Ελλάδα.

Χορεύεται από άνδρες και γυναίκες. Ο χορός μιμείται το πέρασμα από το ένα στο άλλο των δύο βουνών της Σιάτιστας. Οι χορευτές κάθε φορά που τελειώνει ο χορός περνούν στην αντίθετη πλευρά και ο πρώτος και ο τελευταίος χορευτής εναλλάσσονται ως οδηγοί του χορού. 

Το τραγούδι αναφέρεται σε κάποιον Νικολό Τζοβάρα.

## Δείτε επίσης

* Μουσική της Ελλάδας
*Ελληνικοί χοροί

## Παραπομπές


Κατηγορία:Μακεδονία (ελληνικό διαμέρισμα)
Κατηγορία:Ελληνικοί χοροί
Στέρνα Αργολίδας

Η **Στέρνα** είναι πεδινό χωριό του Νομού Αργολίδος. Βρίσκεται σε υψόμετρο 170 μέτρων στην κοιλάδα του Ίναχου ποταμού. Αποτελούσε τμήμα στο παρελθόν του Καποδιστριακού Δήμου Λυρκείας και σήμερα το χωριό υπάγεται στην κοινότητα Στέρνας της δημοτικής ενότητας Λυρκείας του δήμου Άργους-Μυκηνών, ενώ σύμφωνα με την απογραφή του 2021 το χωριό είχε πληθυσμό 122 κατοίκων. Η κύρια εκκλησία του χωριού είναι ο Ιερός Ναός Αγίας Τριάδας.

Κύρια οικονομική δραστηριότητα της Στέρνας όπως και της ευρύτερης περιοχής είναι ο αγροτικός-κτηνοτροφικός τομέας με πολλά στρέμματα ελαιόδεντρων, αμπελιών, οπωροφόρων δέντρων και λιβαδιών. Το χωριό τυχαίνει να βρίσκεται δίπλα στον κόμβο Στέρνας του Αυτοκινητόδρομου Μορέα (Α7) και έχει εύκολη πρόσβαση προς την Κόρινθο, την Τρίπολη και το Άργος.

Το κλίμα είναι θερμόξηρο Μεσογειακό με ζέστα, ξερά καλοκαίρια και ήπιους, υγρούς χειμώνες και δεν διαφέρει από το κλίμα της γύρω περιοχής και του Άργους.

Κοντινοί οικισμοί αποτελούν η Λύρκεια, το Μαλαντρένι, το Σχοινοχώρι και το Γυμνό.           

## Πληθυσμός

Από το 1879 μέχρι το 1940 ο οικισμός παρουσίαζε μία αυξητική τάση αλλά από το 1951 και έπειτα ο πληθυσμός έχει μειωθεί σημαντικά.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Χρήστος Καγκαράς

Ο **Χρήστος Καγκαράς** (15 Ιανουαρίου 1918 - 7 Φεβρουαρίου 2010) ήταν Έλληνας ζωγράφος, ο οποίος γεννήθηκε στη Γρανίτσα του νομού Ευρυτανίας.

## Βιογραφία
Ξεκίνησε ως αγρότης και βοσκός. Ασχολήθηκε αργότερα, κυρίως με την αγιογραφία διδασκόμενος από μοναχούς της Μονής Διονυσίου στο Άγιον Όρος και είχε καταγράψει περισσότερες από εξήντα εκκλησίες στους νομούς Ευρυτανίας και Αιτωλοακαρνανίας, αρκετές από αυτές με ύφος λαϊκό. Όταν πια απελευθερώθηκε από δεσμεύσεις φορητών έργων, άρχισε να μεγαλουργεί ζωγραφίζοντας χωρίς σταματημό μερικές χιλιάδες έργα (υπερέβη τους 5000 πίνακες.)

Ζωγράφισε τοπία, θέματα σχετικά με τη φύση και ιερές εικόνες.

## Παραπομπές


## Βιβλιογραφικές Πηγές

* Λυδάκης, Στέλιος. *οι έλληνες ναΐφ ζωγράφοι*. Αθήνα: Ίδρυμα Παναγιώτη & Έφης Μιχελή. σελ.&nbsp;125.

Κατηγορία:Έλληνες καλλιτέχνες
Απολλώνιος ο Τραλλιανός

Ο **Απολλώνιος ο Τραλλιανός** (Τράλλεις, 2ος αιώνας π.Χ. - πιθ. 1ος αιώνας π.Χ.) ήταν αρχαίος Έλληνας γλύπτης, ο οποίος έζησε στην Καρία και άκμασε κατά τον 2ο αιώνα π.Χ. Με τον αδελφό του, τον Ταυρίσκο, δημιούργησαν τον ταύρο των Φαρνέζε, ο οποίος δείχνει τον Ζέθο και των Αμφιών να δένουν την Δίρκη στην ουρά ενός άγριου ταύρου, για εκδίκηση.

## Παραπομπές


Κατηγορία:Αρχαίοι Έλληνες γλύπτες
Άγιος Νικόλαος Κρανιδίου Αργολίδας

Ο ** Άγιος Νικόλαος** είναι οικισμός της δημοτικής κοινότητας και δημοτικής ενότητας (τέως δήμου) Κρανιδίου, του δήμου Ερμιονίδας, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην Ερμιονίδος του νομού Αργολίδος, στο γεωγραφικό διαμέρισμα Πελοποννήσου.
## Γεωγραφία
Ο Άγιος Νικόλαος είναι παραθαλάσσιος οικισμός στο νοτιοδυτικό τμήμα της Αργολίδας. Βρίσκεται κοντά στο ακρωτήριο Κόρακας του Αργολικού κόλπου και στο τέλος του παραλιακού δρόμου που ξεκινάει δυτικά από το Πόρτο Χέλι, σε μέσο σταθμικό υψόμετρο 10 μέτρων. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε  στον δήμο Κρανιδίου του νομού Αργολίδος. Με το ΦΕΚ 87Α - 07/06/2010 ο οικισμός αποσπάστηκε από τον δήμο Κρανιδίου και προσαρτήθηκε στον δήμο Ερμιονίδας.
## Αξιοθέατα
*Το εκκλησάκι του Αγίου Φανουρίου, κτίσμα του 1981
*Η παραλία του οικισμού και η παραλία «Κορακιάς» στα δυτικά
* Η κατάφυτη χωμάτινη διαδρομή δυτικά του οικισμού προς το ακρωτήριο Κόρακας
## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Σωτηρία Αλιμπέρτη

Η **Σωτηρία Αλιμπέρτη** (1847-1929) το γένος Οικονόμου, ήταν Ελληνίδα φεμινίστρια και εκπαιδευτικός. Δίδαξε και υπήρξε υποδιευθύντρια του Ζαππείου Παρθεναγωγείου Κωνσταντινουπόλεως. Εκεί γνωρίστηκε με τον βιβλιοπώλη Ιωάννη Αλιμπέρτη, με τον οποίο παντρεύτηκε το 1882 και απέκτησε δύο γιους. Ίδρυσε τον γυναικείο σύλλογο, *Εργάνη Αθηνά*.

Η Αλιμπέρτη ίδρυσε σχολείο για κορίτσια στη Ρουμανία. Συνεργάστηκε με την Εφημερίδα των Γυναικών της Αθήνας. Ανέπτυξε παρόμοιες δραστηριότητες και στην Ελλάδα, την εποχή που η Καλλιρρόη Παρρέν ήταν πρόεδρος της Ένωσης Ελληνίδων Γυναικών. Το 1893 επέστρεψε στην Αθήνα, όπου ίδρυσε την *Εργάνη Αθηνά* και έγινε εκδότρια του λογοτεχνικού περιοδικού *Πλειάδες*.

Εξέδωσε μία σειρά ιστορικών βιβλίων κατόπιν πολύχρονης και επισταμένης έρευνας σε βιβλιογραφικές πηγές και αλληλογραφίες, όπως: "Αμαλία βασίλισσα της Ελλάδος" (1896), "Αμαλία βασίλισσα της Ελλάδος - Επιστολαί" (1916), "Αι Ηρωίδες της Ελληνικής Επαναστάσεως" (1930) και "Μαντώ Μαυρογένους" (1931). Τα δύο τελευταία βιβλία εκδόθηκαν μετά το θάνατό της, με την επιμέλεια των γιων της Γεώργιου και Σπυρίδωνος Αλιμπέρτη.

## Παραπομπές


## Βιογραφία

* J. S. Uglow, F. Hinton. *The International Dictionary of Women's Biography.* Continuum International Publishing Group, 1989. 

## Περαιτέρω ανάγνωση

* Stefanidou, Xenia (2007), "Greek Women in Positions of Power." Paper presented at the Hellenic American Professional Society Annual Meeting. November 4.

Κατηγορία:Έλληνες εκπαιδευτικοί
Κατηγορία:Ελληνίδες φεμινίστριες
Δορούφι Κρανιδίου Αργολίδας

Το **Δορούφι** Κρανιδίου είναι οικισμός του Δήμου Ερμιονίδας στην Αργολίδα και την Πελοπόννησο. Το χωριό βρίσκεται στα ανατολικά παράλια του Αργολικού κόλπου, σε υψόμετρο 12 μέτρων και απόσταση περίπου 7 χιλιόμετρα Δ.-ΒΔ. από το Κρανίδι (έδρα του δήμου) ενώ δίπλα και βορειοανατολικά του είναι το συνώνυμο Δορούφι Κοιλάδας και νότια οι Λάκκες. Αναφέρεται επίσημα, ως ξεχωριστός οικισμός, για πρώτη φορά να απογράφεται το 1991 στον δήμο Κρανιδίου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Κρανιδίου που υπάγεται στη Δημοτική Ενότητα Κρανιδίου του Δήμου Ερμιονίδας. Σύμφωνα με την απογραφή 2021 είχε 31 κατοίκους ενώ με αυτήν του 2011 είχε 2 και το 2001 ήταν 15.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Άνω Δώριο Μεσσηνίας

Το **Άνω Δώριο** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου. Διοικητικά ανήκει στην **Κοινότητα Άνω Δωρίου**, της Δημοτικής Ενότητας Δωρίου και υπάγεται στο Δήμο Οιχαλίας.

## Γεωγραφία - Ιστορία
Το **Άνω Δώριο Μεσσηνίας** βρίσκεται σε υψόμετρο 613 μέτρων και έχει πληθυσμό 159 κατοίκων, σύμφωνα με την Απογραφή του 2011.

Το Άνω Δώριο μέχρι το 1912, ονομαζόταν **Σουλιμά** και μέχρι το 1927, **Άνω Σουλιμά** (Κάτω Σουλιμά, ονομαζόταν το Δώριο), από τους Σουλιώτες που εγκαταστάθηκαν εδώ, από τη Βόρεια Ήπειρο. Η ονομασία προερχέται από την τοπική (sull i madh), που σημαίνει Σούλι το υψηλό, στην Τριφυλιακή αρβανίτικη.

Οι κάτοικοι του χωριού, με επικεφαλής τον ιερέα Δημήτριο Παπατσώρη και τους θρυλικούς **[[Ντρέδες]]**, συμμετείχαν στην Ελληνική Επανάσταση.

### Κάτω Σουλιμά
Μετά την έλευση του σιδηρόδρομου, στις αρχές του προηγούμενου αιώνα στην περιοχή, οι κάτοικοι του Σουλιμά, έχτισαν το **Κάτω Σουλιμά** (σημερινό Δώριο), νοτιότερα του Άνω Σουλιμά (σημερινό Άνω Δώριο) και δίπλα στον σιδηροδρομικό άξονα Ζευγολατιό - Καλό Νερό, της γραμμής Καλαμάτα - Πάτρα. Το Κάτω Σουλιμά υπήρξε από το 1912 έως το 1928, όταν καταργήθηκε και συγχωνεύτηκε με το Δώριο.

## Διοικητικές μεταβολές
Ακολουθούν 4 πίνακες με τις διοικητικές μεταβολές, που αφορούν:

* Τον οικισμοό «Σουλιμά», όπως ονομαζόταν τότε το Άνω Δώριο, από το 1835 έως το 1912.
* Τον τότε «Δήμο Δωρίου», από το 1835 έως το 1912, με έδρα το οικισμό Σουλιμά, όπως ονομαζόταν τότε, το Άνω Δώριο.
* Τον οικισμό «Άνω Σουλιμά», από το 1912 έως το 1927 και μετονομασθέντα «Άνω Δώριο», από το 1927 και μετά.
* Την «Κοινότητα Άνω Σουλιμά», από το 1912 έως το 1927 και μετονομασθείσα «Κοινότητα Άνω Δωρίου», από το 1927 και μετά.

### Σουλιμά (1835 - 1912)

### Δήμος Δωρίου (1835 - 1912)

### Άνω Δώριο (Άνω Σουλιμά)

### Κοινότητα Άνω Δωρίου (Κοινότητα Άνω Σουλιμά)

## Διατελέσαντες Κοινοτάρχες

## Δείτε επίσης
* Ντρέδες
* Δώριο Μεσσηνίας
* Δήμος Δωρίου
* Δήμος Οιχαλίας

## Εξωτερικοί σύνδεσμοι
* Άνω Δώριο (Σουλιμά) Μεσσηνίας (ιστοδελίδα).
* Άνω Δώριο (Σουλιμά) Μεσσηνίας (σελίδα στο facebook).
* Άνω Δώριο (Σουλιμά). Μάιος 2009 (βίντεο στο youtube).

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Κακαλέτρι Μεσσηνίας

Το **Κακαλέτρι** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Το Κακαλέτρι βρίσκεται στα όρια με την Περιφερειακή Ενότητα Ηλείας και Αρκαδίας, δίπλα στον ποταμό Νέδα και σε υψόμετρο 604 μέτρα. Απέχει περίπου 34 χλμ. Β.-ΒΔ. από τον Μελιγαλά (έδρα του δήμου), 33 χλμ. Δ. από την Μεγαλόπολη και 66 χλμ. Β.-ΒΔ. από την Καλαμάτα. Το όνομα σχετίζεται με το ελληνικό επώνυμο "Κακαλέτρης", το οποίο συναντάται πολύ συχνά σε μέρη γύρω από το χωριό, συμπεριλαμβανομένου του Πύργου (Ηλεία), της Καλαμάτας (Μεσσηνία) και της Σπάρτης (Λακωνία). 

Ως ξεχωριστός οικισμός αναφέρεται επίσημα, μετά την Επανάσταση του 1821, το 1835 να προσαρτάται στον τότε δήμο Είρας και το 1920 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Μαρίνα αποτελούν την κοινότητα Κακαλετρίου που υπάγεται στη δημοτική ενότητα Είρας του Δήμου Οιχαλίας. Σύμφωνα με την απογραφή 2021 απογράφησαν 18 κάτοικοι ενώ με αυτήν του 2011 ήταν 41. 

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Κάμπος Κρανιδίου Αργολίδας

Ο **Κάμπος** Κρανιδίου είναι οικισμός στην Αργολίδα και την Πελοπόννησο. 

## Γενικά στοιχεία
Ο Κάμπος βρίσκεται κοντά στα ανατολικά παράλια του Αργολικού κόλπου, σε υψόμετρο 14 μέτρα και απόσταση περίπου 4 χλμ. Β.-ΒΔ. από το Κρανίδι (έδρα του δήμου). Δυτικά του είναι η Κοιλάδα ενώ δίπλα και νοτιοδυτικά ο συνώνυμος Κάμπος Κοιλάδας. 

Αναφέρεται επίσημα, ως ξεχωριστός οικισμός, για πρώτη φορά να απογράφεται το 1940 στην τότε κοινότητα Κρανιδίου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Κρανιδίου που υπάγεται στη Δημοτική Ενότητα Κρανιδίου του Δήμου Ερμιονίδας. Σύμφωνα με την απογραφή 2021 είχε 122 κατοίκους, με αυτήν του 2011 είχε 41 και το 2001 ήταν 85.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Κουνούπι Αργολίδας

Το **Κουνούπι** είναι παραθαλάσσιος οικισμός και παραλία της Αργολίδας στον Δήμο Ερμιονίδας, ο οποίος βρίσκεται στα ανατολικά παράλια της Ερμιονίδας σε υψόμετρο 3 μέτρα. Απέχει περίπου 11 χιλιόμετρα Ν.-ΝΑ. από το Κρανίδι (έδρα του δήμου), δίπλα του και νότια είναι ο Άγιος Αιμιλιανός ενώ απέναντι και ανατολικά της η ομώνυμη νησίδα. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη Δημοτική Ενότητα Κρανιδίου του Δήμου Ερμιονίδας ενώ σύμφωνα με την απογραφή 2021 είχε 59 κατοίκους, με αυτήν του 2011 είχε 87 και το 2001 ήταν 38.   

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Πετροθάλασσα Κρανιδίου Αργολίδας

Η **Πετροθάλασσα** (*παλαιά ονομασία: Φλάμπουρα*) είναι παραθαλάσσιος οικισμός αλλά και παραλία στον νομό Αργολίδας. Απέχει περίπου 7 χιλιόμετρα νότια από το Κρανίδι (έδρα του δήμου) και 80 χιλιόμετρα νοτιοανατολικά από το Ναύπλιο. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στον τότε δήμο Κρανιδίου. Διοικητικά, σύμφωνα με το σχέδιο Καλλικράτης, ανήκει στη κοινότητα Κρανιδίου που υπάγεται στην δημοτική ενότητα Κρανιδίου του δήμου Ερμιονίδας. Σύμφωνα με την απογραφή 2021 έχει 140 ενώ με αυτήν του 2011 ήταν 177 κατοίκους.   

## Πληθυσμός
Ο οικισμός πρωτοαναγνωρίστηκε το 1981 και σημείωσε σημαντική αύξηση πληθυσμού μέχρι και το 2001. Το 2011 κατέγραψε μεγάλη μείωση.

## Σημείωση
Στον ίδιο δήμο αλλά στη δημοτική ενότητα Ερμιόνης υπάρχει ο οικισμός Πετροθάλασσα Ερμιόνης καθώς και η βραχονησίδα Πετροθάλασσα.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Άγιος Ιωάννης Αργολίδας

Ο ** Άγιος Ιωάννης** είναι οικισμός της τοπικής κοινότητας Διδύμων, της δημοτικής ενότητας (τέως δήμου) Κρανιδίου, του δήμου Ερμιονίδας, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*. 
## Γεωγραφία
Ο Άγιος Ιωάννης είναι παραθαλάσσιος οικισμός στο νοτιοδυτικό τμήμα της Αργολίδας, στον κεντρικό μυχό του όρμου Σαλαντίου. Βρίσκεται στις απότομες νότιες απολήξεις της κορυφής «Προφήτης Ηλίας» (778 μέτρα) του Διδύμου όρους, σε μέσο σταθμικό υψόμετρο 15 μέτρων. Απέχει 67 χλμ. περίπου νοτιοανατολικά του Ναυπλίου. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε  στο τοπικό διαμέρισμα Διδύμων του δήμου Κρανιδίου. Με το ΦΕΚ 87Α - 07/06/2010 αποσπάστηκε από τον δήμο Κρανιδίου και προσαρτήθηκε στον δήμο Ερμιονίδας.
## Αξιοθέατα
*Το εκκλησάκι του Αγίου Ιωάννη του Νηστευτή, πάνω από την παραλία
*Η παραλία του οικισμού λίγο βορειότερα του Σαλαντίου
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Αργολίδας
Καθολικός Πάντων των Αρμενίων

[thumb|200px| Ο καθολικός πατριάρχης απάντων των Αρμενίων, [Καρεκίν Β΄.]]

Ο **Καθολικός Πάντων των Αρμενίων** (αρμενικά: Ամենայն Հայոց Կաթողիկոս) είναι ο πατριάρχης και πνευματικός καθοδηγητής της εθνικής εκκλησίας της Αρμενίας, της Αρμενικής Αποστολικής Εκκλησίας και της παγκόσμιας αρμενικής διασποράς. Σύμφωνα με την παράδοση, οι Απόστολοι Θαδδαίος και Βαρθολομαίος διέδωσαν τον Χριστιανισμό στην Αρμενία κατά τον πρώτο αιώνα. Ο Άγιος Γρηγόριος ο Φωτιστής ήταν ο πρώτος επίσημος προκαθήμενος της εκκλησίας, μετά την υιοθέτηση του Χριστιανισμού από τους Αρμένιους ως επίσημη θρησκεία τους το 301 μ.Χ. Έδρα του Καθολικού Πατριάρχη και πνευματικό και διοικητικό κέντρο της Αρμενικής Εκκλησίας, είναι η Αγία Έδρα του Ετσμιαντζίν (Βαγαρσαπάτ).

Η Αρμενική Αποστολική Εκκλησία είναι τμήμα των Ανατολίτικων Ορθοδόξων Εκκλησιών που υιοθέτησαν τον Μονοφυσιτισμό και ο οποίος καταδικάστηκε από την Δ' Οικουμενική Σύνοδο της Χαλκηδόνας το 451 μ.Χ. Σε αυτές τις προχαλκηδόνιες εκκλησίες ανήκουν επίσης η Κοπτική Ορθόδοξη Εκκλησία της Αιγύπτου, η Συριακή Ορθόδοξη Εκκλησία, η Ορθόδοξη Εκκλησία του Μαλαμπάρ των Ινδιών, η Αιθιοπική Ορθόδοξη Εκκλησία και η Ορθόδοξη Εκκλησία της Ερυθραίας.

Ο σημερινός Καθολικός Πατριάρχης Απάντων των Αρμενίων είναι ο Καρεκίν Β΄.

## Δείτε επίσης
*Αρμενικό Καθολικάτο της Κιλικίας

## Παραπομπές


Κατηγορία:Αρμενική Αποστολική Εκκλησία
Κατάλογος πρωθυπουργών του Καζακστάν

Ο **Πρωθυπουργός του Καζακστάν** είναι ο αρχηγός κυβέρνησης του Καζακστάν και το δεύτερο ισχυρότερο πρόσωπο στη χώρα μετά τον Πρόεδρο. Ο Πρωθυπουργός ηγείται του υπουργικού συμβουλίου και συμβουλεύει τον Πρόεδρο κατά την καθημερινή εκτέλεση των λειτουργιών του Κοινοβουλίου.

## Κατάλογος (1917–σήμερα)
Ακολουθεί κατάλογος πρωθυπουργών του Καζακστάν από το 1917 ως σήμερα.

### [[Αυτονομία του Αλάς]] (1917–1920)

### Αυτόνομη Σοβιετική Σοσιαλιστική Δημοκρατία της Κιργιζίας (1920–1925)

#### Πρόεδροι του Συμβουλίου των Λαϊκών Επιτρόπων
*Βίκτορ Ραντούς-Ζένκοβιτς (12 Οκτωβρίου 1920 – 1921)
*Μουχαμεντχαφί Μουρζαγκαλίγεφ (1921 – Σεπτέμβριος 1922)
*Σακέν Σεϊφουλίν (Σεπτέμβριος 1922 – Οκτώβριος 1924)
*Νιγκμέτ Νουρμάκοφ (Οκτώβριος 1924 – 19 Φεβρουαρίου 1925) 

### Αυτόνομη Σοβιετική Σοσιαλιστική Δημοκρατία του Καζακστάν (1925–1936)
#### Πρόεδροι του Συμβουλίου των Λαϊκών Επιτρόπων
*Νιγκμέτ Νουρμάκοφ (19 Φεβρουαρίου 1925 – Μάιος 1928)
*Ουράζ Ισάγεφ (Μάιος 1928 – 5 Δεκεμβρίου 1936)

### Σοβιετική Σοσιαλιστική Δημοκρατία του Καζακστάν (1936–1991)
#### Πρόεδροι του Συμβουλίου των Λαϊκών Επιτρόπων
*Ουράζ Ισάγεφ (5 Δεκεμβρίου 1936 – Σεπτέμβριος 1937)
*Ιμπραγκίμ Ταζίγεφ (Σεπτέμβριος 1937 – 17 Ιουλίου 1938)
*Νουρτάς Ουντασίνοφ (17 Ιουλίου 1938 – 15 Μαρτίου 1946)

#### Πρόεδροι του Συμβουλίου Υπουργών
*Νουρτάς Ουντασίνοφ(15 Μαρτίου 1946 – 24 Μαρτίου 1954)
*Ελουμπάι Ταϊμπέκοφ (24 Μαρτίου 1954 – 31 Μαρτίου 1955)
*Ντινμουχάμεντ Κονάεφ (31 Μαρτίου 1955 – 20 Ιανουαρίου 1960) (1η φορά)
*Ζουμαμπέκ Τασένεφ (20 Ιανουαρίου 1960 – 6 Ιανουαρίου 1961)
*Σάλκεν Νταουλένοφ (6 Ιανουαρίου 1961 – 13 Σεπτεμβρίου 1962)
*Μασιμχάν Μπεϊσεμπάγιεφ (13 Σεπτεμβρίου – 26 Δεκεμβρίου 1962) (1η φορά)
*Ντινμουχάμεντ Κονάεφ (26 Δεκεμβρίου 1962 – 7 Δεκεμβρίου 1964) (2η φορά)
*Μασιμχάν Μπεϊσεμπάγιεφ (7 Δεκεμβρίου 1964 – 31 Μαρτίου 1970) (2η φορά)
*Μπαϊκέν Ασίμοφ (31 Μαρτίου 1970 – 22 Μαρτίου 1984)
*Νουρσουλτάν Ναζαρμπάγεφ (22 Μαρτίου 1984 – 27 Ιουλίου 1989)
*Ουζακμπάι Καραμανόφ (27 Ιουλίου 1989 – 20 Νοεμβρίου 1990)

#### Πρωθυπουργός
*Ουζακμπάι Καραμανόφ (20 Νοεμβρίου 1990 – 14 Οκτωβρίου 1991)

### Δημοκρατία του Καζακστάν (1991–σήμερα)
#### Πρωθυπουργοί

## Παραπομπές


## Εξωτερικοί σύνδεσμοι
* Επίσημη ιστοσελίδα Πρωθυπουργού του Καζακστάν
* Премьер-Министр Казахстана στο Google Play

*
Καζακσταν
Προεδρικές εκλογές του Καζακστάν (2019)

Πρόωρες **προεδρικές εκλογές** διεξήχθησαν στο Καζακστάν στις 9 Ιουνίου 2019 μετά την παραίτηση του επί μακρόν προέδρου Νουρσουλτάν Ναζαρμπάγεφ .  Επτά υποψήφιοι συμμετείχαν στις εκλογές, συμπεριλαμβανομένου του προέδρου Κασίμ-Τζομάρτ Τοκάγιεφ, ο οποίος ανέλαβε την προεδρία τρεις μήνες πριν από τις εκλογές μετά την παραίτηση του Ναζαρμπάγιεφ. Ο Τοκάγιεφ επανεκλέχθηκε στη συνέχεια με ποσοστό 71% των ψήφων. Ο πλησιέστερος αντίπαλός του, Αμιρτζάν Κοσάνοφ από το κόμμα Ult Tagdyry, έλαβε το 16%. 

Στις 12 Ιουνίου, ο Τόκαγιεφ ορκίστηκε πρόεδρος και ανέλαβε καθήκοντα κατά τη διάρκεια τελετής στο Παλάτι της Ανεξαρτησίας στην πρωτεύουσα Νουρσουλτάν .  

## Ιστορικό
Ο Νουρσουλτάν Ναζαρμπάγεφ εξελέγη για πέμπτη θητεία ως πρόεδρος στις εκλογές του 2015 . Αναμενόταν ευρέως ότι θα ήταν ξανά υποψήφιος το 2020, αλλά παραιτήθηκε τον Μάρτιο του 2019, δηλώνοντας ότι ο πρόεδρος της Γερουσίας Κασίμ-Τζομάρτ Τοκάγιεφ θα αναλάβει ως πρόεδρος για το υπόλοιπο της θητείας του 2015-2020.  Ωστόσο, τον Απρίλιο ο Τόκαγιεφ ανακοίνωσε ότι οι πρόωρες εκλογές θα διεξαχθούν τον Ιούνιο για να αποφευχθεί η "πολιτική αβεβαιότητα".  

## Εκλογικό σύστημα
Ο Πρόεδρος του Καζακστάν εκλέγεται χρησιμοποιώντας το σύστημα γύρων. Εάν κανένας υποψήφιος δεν λάβει την πλειοψηφία των ψήφων στον πρώτο γύρο, διεξάγεται ένας δεύτερος γύρος μεταξύ των δύο πρώτων υποψηφίων.  

## Υποψήφιοι
Εννέα υποψήφιοι υπέβαλαν αίτηση στην Κεντρική Εκλογική Επιτροπή για να συμμετάσχουν στις εκλογές. Ένας αριθμός ρεκόρ των επτά  υποψηφίων εγγράφηκε για να κατέλθει, ενώ ένας υποψήφιος αποσύρθηκε και άλλος ένας αποκλείστηκε επειδή δεν γνώριζε επαρκώς την καζακική γλώσσα .  

## Εκστρατεία
Ο Τοκάγιεφ χλευάστηκε στα κοινωνικά μέσα ενημέρωσης για την υπερβολική χρήση των τροποποιήσεων των επίσημων φωτογραφιών του, σβήνοντας τις ρυτίδες και το διπλό πηγούνι του.    

## Αποτελέσματα

## Παραπομπές

2019
Καζακσταν
Σόλων Κασίνης

Ο **Σόλων Κασίνης** (15 Απριλίου 1952 - 12 Δεκεμβρίου 2022) ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.

## Βιογραφικά στοιχεία
Ο Σόλων Κασίνης γεννήθηκε στην Κάτω Ζώδεια στις 15 Απριλίου 1952. Ομιλεί, πέρα από την ελληνική, και την αγγλική γλώσσα. Σπούδασε μάρκετινγκ στο Chartered Institute of Marketing στο Ηνωμένο Βασίλειο, διοίκηση επιχειρήσεων στο The Philips College στη Λευκωσία και χημική μηχανική στο Πανεπιστήμιο του Σάρρεϋ στο Ηνωμένο Βασίλειο. Εργάζεται ως χημικός μηχανικός.

Είναι νυμφευμένος με την Κίκα Χριστοφόρου και έχει δύο υιούς και μια κόρη.

## Πολιτική διαδρομή
Την περίοδο 2004-2014 ήταν μέλος του διοικητικού συμβουλίου της Κυπριακής Εταιρείας Αποθήκευσης Πετρελαιοειδών (ΚΕτΑΠ). Την περίοδο 2005-2010 ήταν Πρόεδρος του Ιδρύματος Ενέργειας και Πρόεδρος του Ειδικού Ταμείου Ανανεώσιμων Πηγών Ενέργειας (ΑΠΕ) και Εξοικονόμησης Ενέργειας (ΕΞΕ). Από τον Μάρτιο του 2013 έως τον Σεπτέμβριο του 2013 ήταν εκτελεστικός Αντιπρόεδρος της Κρατικής Εταιρείας Υδρογονανθράκων Κύπρου (ΚΡΕΤΥΚ). Από τον Απρίλιο 2014 έως τον Ιανουάριο του 2015 ήταν σύμβουλος για θέματα ενέργειας του πρώην Πρωθυπουργού της Ελλάδας Αντώνη Σαμαρά (Απρίλιος 2014-Ιανουάριος 2015).

Εκλέχτηκε για πρώτη φορά βουλευτής στις βουλευτικές εκλογές του 2016 στην Εκλογική Περιφέρεια Λευκωσίας με τον ΔΗΣΥ για την ΙΑ΄ Κοινοβουλευτική Περίοδο. Ως βουλευτής, διετέλεσε μέλος της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού. Παραιτήθηκε στις 29 Νοεμβρίου 2019 λόγω προβλημάτων υγείας.

Απεβίωσε στις 12 Δεκεμβρίου 2022 σε ηλικία 70 ετών.

## Παραπομπές

## Πηγές
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι χημικοί μηχανικοί
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Αγριακόνα Αρκαδίας

Η **Αγριακόνα** είναι χωριό της δημοτικής ενότητας Βαλτετσίου, δήμου Τριπόλεως, στην Αρκαδία της Ελλάδας. Κατά το έτος 2011 η Αγριακόνα είχε πληθυσμό 39 κατοίκων. Η Αγριακόνα βρίσκεται σε απομακρυσμένη περιοχή στη νοτιοανατολική πλαγιά του όρους Τσεμπερού, σε υψόμετρο 660 μέτρων. Βρίσκεται 3 χιλιόμετρα βορειοανατολικά του Σκορτσινού, 5 χιλιόμετρα δυτικά της Δάφνης (Κουτρουμπούχι), 7 χιλιόμετρα βορειοδυτικά των Κολλινών, 16 χιλιόμετρα νοτιοανατολικά της Μεγαλόπολης και 23 χιλιόμετρα νοτιοδυτικά της Τρίπολης. Η τοπική κοινότητα Αγριακόνας είναι χαρακτηρισμένη ως αγροτικός ορεινός οικισμός, με έκταση 2,182 χμ² (2011). 

## Πληροφορίες
Ξεχωρίζει, λίγο έξω από το χωριό, το βυζαντινό εκκλησάκι των Ταξιαρχών, με βυζαντινές τοιχογραφίες που χρονολογούνται γύρω στα 1400μ.χ, και στον δρόμο προς αυτό, το πηγάδι που δίπλα του ακόνιζε σε μία πέτρα ο Κολοκοτρώνης το γιαταγάνι του. Ανατολικά βρίσκεται το ρέμα της Λαγκάδας (άνω ρους του ποταμού Ευρώτα) και η Ιερά Μονή Αγίου Νικολάου Καλτεζών.

Η Αγριακόνα υπέστη ζημιές από τις δασικές πυρκαγιές του 1993, του 2007 και του 2011.

## Πληθυσμός

## Δείτε επίσης
* Διοικητική διαίρεση Περιφερειακής Ενότητας Αρκαδίας 

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

## Εξωτερικοί σύνδεσμοι
* Ιστορία και πληροφορίες της Αγριακόνας
* Αγριακόνα στο GTP Travel Pages 

Κατηγορία:Δήμος Τρίπολης
Κατηγορία:Χωριά της περιφερειακής ενότητας Αρκαδίας
Βερβερούδα Αργολίδας

Η **Βερβερόντα** ή **Βερβερούδα** είναι παραθαλάσσιος οικισμός της Αργολίδας στον Δήμο Ερμιονίδας και την Πελοπόννησο. Βρίσκεται στα παράλια του Αργολικού κόλπου, δίπλα και βορειοδυτικά από το Πόρτο Χέλι ενώ απέχει περίπου 10 χλμ. Ν.-ΝΔ. από το Κρανίδι (έδρα του δήμου). Απογράφηκε ως ξεχωριστός οικισμός για πρώτη φορά το 1981 στην κοινότητα Πορτοχελίου με την ονομασία *Βερβερούδα* και το 1991 το όνομα του οικισμού διορθώθηκε σε Βερβερόντα.  Στην απογραφή 2021 είχε 155 κατοίκους, σε αυτήν του  2011 ήταν 130 ενώ το 2001 είχε πληθυσμό 158 κατοίκων.   

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας